  Наталья Тетерина Удмуртиысь биатлонистка Ульяна Кайшева Россилэн чемпионатаз 1-тӥ оштолэзе уйыса бызьылонын «бронза» утӥз. Со сярысь кунысь Биатлонистъёслэн огазеяськонзы ивортэ. Можгаысь спортсменка ӵошатсконэз нырысетӥ интыын кутскиз, но ыбылӥськонын ньыль промах лэсьтыса, куинетӥ кылиз. Уйыса бызьылонын устоез Санкт-Петербургысь Екатерина Юрлова-Перхт луиз. «Азвесез» Красноярск улосвылысь Маргарита Васильева басьтӥз. Нырысетӥ рубежын янгышъёс ӵапак нерваосын герӟаськемын вал, малы ке шуоно вань ыбонъёс вал палянын. Кескич тӧл берганы кутскиз нырысетӥ рубежын. Мон тырши тулкымъяськытэк котькуд ыбонэз янгыштэк лэсьтыны. Тырши асме пызьыръятэк, огшоры гань-гань дистанциятӥ ортчыны котькуд кругез. Туннэ со мон понна шонер тактика вал Ульяна Кайшева, биатлонисткаКайшева озьы ик пусйиз, али со дуннелэн военной чемпионатаз мынэ. Тегъёс: Спорт Биатлон Удмуртия УльянаКайшева  